Vyhodnotenie pripomienkového konania
Správa o plnení úloh zahraničnej politiky SR v r. 2007
	Vyhodnotenie pripomienkového konania					
	Správa o plnení úloh zahraničnej politiky SR v r. 2007 					
						
	Spôsob pripomienkového konania: bežný (od 15.–28.1.2008) 					
						
	Zoznam oslovených subjektov:			KPR SR, NR SR,
ÚV SR (OEZ), ÚV SR (OVA), PPV SR pre VSEZĽPaM 		
				MDPaT SR, MF SR, MH SR, MK SR, MO SR, MP SR, MPSVR SR, MS SR, MŠ SR, MV SR, MVaRR SR,		
				MZ SR, MŽP SR, ŠÚ SR, ÚJD SR		
				ÚSŽZ SR		
	Počet oslovených subjektov:	21				
	Zaslali do stanoveného termínu:	16		KPR SR, ÚV SR (OEZ), ÚV SR (OVA), MDPaT SR, MF SR, MO SR, MP SR, MPSVR SR, MS SR, MV SR, MVaRR SR, MZ SR, MŽP SR, ŠÚ SR, ÚJD SR, ÚSŽZ SR		
	Zaslali po termíne:	2		MH SR, MŠ SR		
	Vôbec nezaslali:	3		NR SR, PPV SR pre VSEZĽPaM, MK SR		
	Subjekty, ktoré nemali pripomienky:	7		ÚV SR (OEZ), MDPaT SR, MF SR, MO SR, MZ SR, MŽP SR, ŠÚ SR		
						
	Počet vznesených pripomienok:	36				
	Počet akceptovaných, z toho počet zásadných:	34/	11			
	Počet neakceptovaných, z toho počet zásadných - ktoré subjekty 	   4/	2	- MH SR		
	Rozporové konanie (s kým, kedy, na akej úrovni, s akým výsledkom):	1		Štatutárni zástupcovia MZV SR  a MH SR uskutočnili 7.2.2008 rozporové konanie, na ktorom boli rozpory odstránené spoločnými formuláciami textu správy.		
	Počet odstránených pripomienok:	2				
	Počet neodstránených pripomienok:	0				
rezort	pripomienka	typ	vyh.	spôsob vyhodnotenia	poznámka	
KPR	Doplniť stykové aktivity prezidenta SR	O	A	Doplnené. 		
MH SR	Na str. 16 navrhujem do bodu 2.5. Spoločná zahraničná a bezpečnostná politika EÚ a Európska bezpečnostná a obranná politika – účasť SR na posilňovaní EÚ ako globálneho aktéra doplniť na záver nasledujúci text:
 „Po schválení návrhov mandátov na zasadnutí Rady ministrov pre všeobecné záležitosti a vonkajšie vzťahy - GAERC (Brusel,  23.-24.4.2007) sa začali rokovania s krajinami ASEAN, Indiou a Južnou Kóreou o uzatvorení vzájomne vyvážených dohôd o voľnom obchode.“	Z	A	Zapracované do textu.		
	Na str. 36, na záver bodu 5.2. Aktívny prístup k vyšehradskej spolupráci navrhujem doplniť text:
„Spolupráca v oblasti priemyslu, energetiky a cestovného ruchu sa odvíjala na úrovni hospodárskych rezortov jednotlivých vlád krajín V4 a následne na základe priamych kontaktov, ktoré si vytvárali výrobné spoločnosti podnikajúce prevažne v regiónoch s možnosťou využívania cezhraničnej spolupráce. V oblasti energetickej politiky boli načrtnuté konkrétne možnosti spolupráce v rámci sektorového pohľadu na dodávky ropy, plynu, elektrickej energie, a tiež vo využívaní obnoviteľných zdrojov. Počas pracovného rokovania štátnych tajomníkov ministerstiev zodpovedných za cestovný ruch bol v marci 2007 podpísaný Protokol o spolupráci v oblasti cestovného ruchu, ktorého súčasťou bol Plán marketingových a propagačných aktivít krajín V4 na rok 2007. Krajiny V4 sa vzájomne podporovali a spoločne konzultovali otázky týkajúce sa obchodu s tretími krajinami. Podporili návrh EK na otvorenie rokovaní o liberalizácii obchodu s krajinami ASEAN, Indiou, Južnou Kóreou, ako aj Andským spoločenstvom národov a Stredoamerickou skupinou krajín, ktorý bol odsúhlasený na marcovom zasadnutí Rady EÚ – GAERC“.	Z	C	Zapracované do textu. V rozporovom konaní predstavitelia MZV SR a MH SR po vzájomnej dohode vypustili zo 6. riadku doplneného odseku slovo "konkrétne“.		
	Bod 10. Hodnotenie ekonomickej dimenzie zahraničnej politiky SR začiatok úvodného odseku navrhujem preformulovať nasledovne:
 „MZV SR v spolupráci s MH SR pokračovali v úsilí nájsť optimálnu formu transformácie zahraničnej služby SR a jej úzke prepojenie na presadzovanie ekonomických záujmov SR....“	Z	N	V rozporovom konaní sa predstavitelia MZV SR a MH SR zhodli na nasledovnej úprave textu: „MZV SR v spolupráci s MH SR, napriek tomu, že sa to doteraz nepodarilo, pokračovali v úsilí nájsť optimálnu formu transformácie zahraničnej služby SR....“		
	Na str. 47, tretí odsek bodu 10, prvý riadok, upraviť text „...sme sa sústredili na...“, na „...bola pozornosť zameraná na...“  	Z	A	Upravené v súlade s pripomienkou.		
	Za tretí odsek bodu 10 navrhujem zaradiť nasledujúci text:
„V Bratislave sa v dňoch 26.-27.11.2007 uskutočnilo pod záštitou Európskej komisie a  pod vedením komisára EÚ pre energetiku a predsedov vlád SR a ČR 1. zasadnutie Európskeho jadrového fóra. Fórum je platformou na širokú diskusiu o všetkých dôležitých otázkach jadrovej energetiky. Zúčastnilo sa viac ako 200 predstaviteľov členských krajín EÚ, Európskeho parlamentu, jadrového priemyslu, energetických spoločností, veľkých spotrebiteľských spoločností, bankového sektora,  štátnej a verejnej správy, ako aj ostatných organizácií na úrovni EÚ a na národnej úrovni. Hlavné závery rokovania boli premietnuté do návrhu na vytvorenie troch pracovných skupín, ktorých výsledky budú prezentované na ďalšom zasadnutí Európskeho jadrového fóra v máji 2008 v Prahe.“	Z	C	V rozporovom konaní sa predstavitelia MZV SR a MH SR zhodli vynechať vetu: „Fórum je platformou na širokú diskusiu o všetkých dôležitých otázkach jadrovej energetiky.“		
	Na str. 47, celý odsek WTO navrhujem preformulovať nasledovne: 
„K prioritám zahranično-obchodnej politiky SR v uplynulom roku patrila najmä aktívna účasť na rokovaniach v rámci Svetovej obchodnej organizácie (WTO). Kompetentné rezorty (MH SR, MZV SR, MP SR, MF SR, MDPT SR, ÚPV SR a pod.) sa aktívne zapájali do prebiehajúcich rokovaní Rozvojovej agendy z Dohy (DDA), ktoré mali v uplynulom roku mimoriadne vysokú intenzitu najmä po predložení júlových návrhov modalít v rámci  kľúčových negociačných problematík (Špeciálneho výboru pre poľnohospodárstvo a Negociačnej skupiny pre prístup na trh s priemyselnými výrobkami). Ich cieľom bolo stanovenie ďalšieho postupu liberalizácie v súlade s mandátom DDA. Postupy SR vyplývali z priorít a cieľov spoločnej obchodnej politiky EÚ, so zámerom dosiahnuť vyváženosť záväzkov v rámci jednotlivých oblastí, ako aj z celkového výsledného balíka, ktorého efekt napomôže hospodárskemu rastu všetkých krajín, s dôrazom na potreby rozvojových a najmenej rozvinutých krajín. Negociácie by mali pokračovať v roku 2008 predložením revidovaných návrhov modalít (január), pričom definitívne odsúhlasenie nových pravidiel svetového obchodu sa očakáva do konca roku 2008.
V roku 2007 ukončili svoje prístupové procesy Vietnam a Tonga a stali sa tak členskými krajinami WTO. Prístupové rokovania do WTO patria k oblastiam prioritného záujmu SR, najmä v súvislosti s prístupom Ruskej federácie, Ukrajiny, Kazachstanu, Čiernej Hory, Srbska, ktoré sú významnými obchodnými partnermi SR.“	Z	A	Preformulované v súlade s pripomienkou.		
	Na str. 48, druhý odsek Aid for Trade, navrhujem vypustiť celý odsek:
 „Uplynulý rok poskytol dostatočný priestor aj na definitívne zaujatie nášho stanoviska v agende Aid for Trade ...“. 
 Zároveň ho navrhujem nahradiť nasledovným odsekom: 
„SR sa zaviazala podporovať presadzovanie rozvojovej agendy, ktorá je nevyhnutnou pre zabezpečenie cieľov trvalo udržateľného rozvoja v rozvojových a najmenej rozvinutých krajinách. SR tiež vyjadrila presvedčenie, že iniciatíva Aid for Trade (AfT) je dôležitým nástrojom potrebným pre trvalý rozvoj ekonomiky, obchodu a infraštruktúry v týchto krajinách. Slovenská republika v rámci AfT bola vyzvaná EK participovať na príprave rôznych odborných seminárov a ďalších aktivít, na financovaní projektov vo vybraných krajinách, na konzultáciách ohľadom podpôr krajín v prístupovom procese do WTO a pod.“	Z	A	Nahradené v súlade s pripomienkou.		
	Na str. 48,  za druhý odsek (AfT) navrhujem zaradiť nasledujúci text:
„Za medzinárodné obchodné a hospodárske vzťahy je zodpovedné Ministerstvo hospodárstva SR (MH SR), ktoré má v rámci svojich kompetencií zodpovednosť za riadenie hospodárskej diplomacie pri zastupiteľských úradoch v zahraničí, tvorbu a realizáciu zahranično-obchodnej politiky v oblasti dvojstranných medzinárodných vzťahov, realizáciu proexportnej politiky, odborné riadenie zamestnancov ministerstva, ktorí vykonávajú štátnu službu v cudzine, obchodnú a hospodársku spoluprácu v oblasti dvojstranných vzťahov v rámci zahraničného obchodu a medzinárodnej hospodárskej spolupráce v súlade so spoločnou obchodnou politikou EÚ, proexportné aktivity a propagáciu vrátane systémových opatrení.
Nástrojom na uplatňovanie hospodárskej dimenzie zahraničnej politiky SR v zahraničí sú Obchodno-ekonomické oddelenia (OBEO) pri ZÚ SR v zahraničí, v súčinnosti s vedúcimi a ostatnými pracovníkmi Zastupiteľských úradov SR. Spolu s Ministerstvom hospodárstva SR, organizáciami v jeho pôsobnosti, ako sú SARIO (Slovenská agentúra pre rozvoj investícií a obchodu), SACR (Slovenská agentúra pre cestovný ruch), NARMSP (Národná agentúra pre rozvoj malého a stredného podnikania), ústredím SOPK so sieťou regionálnych komôr a profesijnými združeniami a zväzmi, vytvárajú inštitucionálny rámec, ktorý aj v roku 2007 účinne pridával slovenskej zahraničnej politike a diplomacii hospodársky rozmer. 
Činnosť OBEO bola v roku 2007 zameraná najmä na presadzovanie zámerov zahraničnoobchodnej politiky v súlade s Programovým vyhlásením vlády, hospodárskou stratégiou SR a Proexportnou politikou Slovenskej republiky na roky 2007-2013; napĺňanie priorít zahranično-obchodnej politiky SR s prihliadnutím aj na uplatňovanie spoločnej obchodnej politiky EÚ; podporu exportných zámerov slovenských podnikateľských subjektov, sústavné monitorovanie príležitostí na presadzovanie slovenských výrobkov a služieb na zahraničných trhoch a zvyšovanie exportnej výkonnosti Slovenskej republiky; vyhľadávanie zahraničných investorov; podporu aktívneho cestovného ruchu; šírenie priaznivých informácií o SR, presadzovanie obchodných a hospodárskych záujmov (formou podnikateľských misií, seminárov, konferencií, účastí na veľtrhoch a výstavách); poradenskú, konzultačnú a informačnú činnosť; vypracovávanie teritoriálnych a komoditných informácií; uskutočňovanie marketingových a propagačných kampaní, ako aj na analytickú činnosť v jednotlivých krajinách, vrátane informácií pre potreby hospodárskej politiky štátu.
Významným prvkom podpory slovenského vývozu bolo vytvorenie Proexportnej rady vlády SR, ktorá v spolupráci so ZÚ SR a OBEO začala plniť významnú funkciu pri zabezpečovaní úloh ekonomickej dimenzie diplomacie.“;	Z	N	Pripomienka bola upravená v rozporovom konaní, ktorého výsledkom je nasledovný text použitý v správe:
„Hospodársku dimenziu zahraničnej politiky SR presadzovalo MH prostredníctvom obchodno-ekonomických oddelení (OBEO) pri ZÚ SR, v súčinnosti s ostatnými pracovníkmi ZÚ. OBEO spolu s MH SR, organizáciami v jeho pôsobnosti, ako sú SARIO (Slovenská agentúra pre rozvoj investícií a obchodu), SACR (Slovenská agentúra pre cestovný ruch), NARMSP (Národná agentúra pre rozvoj malého a stredného podnikania), ústredím SOPK so sieťou regionálnych komôr a profesijnými združeniami a zväzmi, vytvárajú inštitucionálny rámec, ktorý účinne pridával slovenskej zahraničnej politike a diplomacii hospodársky rozmer. Činnosť OBEO bola zameraná najmä na presadzovanie zámerov zahraničnoobchodnej politiky v súlade s Programovým vyhlásením vlády, hospodárskou stratégiou SR a Proexportnou politikou SR na r. 2007-13.
Významným prvkom podpory slovenského vývozu bolo vytvorenie Proexportnej rady vlády SR, ktorá v spolupráci so ZÚ SR a OBEO začala plniť významnú funkciu pri zabezpečovaní úloh ekonomickej dimenzie diplomacie.“
		
	Na str. 48 navrhujem zaradiť za uvedeným textom pôvodný tretí odsek a pôvodný štvrtý a piaty odsek vypustiť.	Z	A	Upravené v súlade s pripomienkou.		
	Na str. 50, tretí odsek (India), prvú vetu navrhujem doplniť: 
„...návšteva štátneho ministra zahraničných vecí Indie v SR, ktorá nadviazala na výsledky oficiálnej návštevy ministra hospodárstva SR v Indii v závere r. 2006. V r. 2007 došlo k zintenzívneniu hospodárskej spolupráce, napr. príprava účasti SES Tlmače a VÚJE Trnava na rozvoji klasickej a jadrovej energetiky Indie. V r. 2007 začali rokovania o investičnom zámere indickej spoločnosti Apollo Tyres, ktorá má záujem v SR vybudovať závod na výrobu pneumatík s vytvorením 900 pracovným miest“.	Z	A	Doplnené.		
	Na str. 50, štvrtý odsek (KR), v prvej vete navrhujem doplniť ...v sprievode ministra hospodárstva..., aby veta znela: „Dynamický rozvoj hospodárskej spolupráce s KR bol potvrdený návštevou predsedu vlády v sprievode ministra hospodárstva v KR ...“	Z	A	Doplnené.		
	Na str. 50, do piateho odseku navrhujem doplniť:
 „V júni prebehlo v Indonézii úspešné zasadnutie zmiešanej medzivládnej komisie pre hospodársku a vedecko-technickú spoluprácu, na ktorej viedol slovenskú delegáciu štátny tajomník MH SR. Pri príležitosti účasti na zasadnutí ASEM v Číne v decembri, prerokoval štátny tajomník MH SR s predstaviteľmi Hong Kongu rozvoj dvojstrannej spolupráce, s dôrazom na investície a cestovný ruch.“;	Z	A	Doplnené.		
	Na str. 51, ako druhú vetu do piateho odseku navrhujem doplniť:
„Významným prvkom v snahe o obnovenie vzájomných hospodárskych vzťahov na vládnej úrovni bola oficiálna návšteva ministra hospodárstva SR v decembri 2007.“.	Z	A	Doplnené.		
MP SR	Str. 49, v časti o Bielorusko doplniť, že v decembri 2007 sa konalo 8. zasadnutie Medzivládnej slovensko-bieloruskej komisie pre hospodársku a vedecko-technickú spoluprácu.	O	A	Doplnené.		
	Doplniť stykové aktivity ministra a štátnych tajomníkov	O	A	Doplnené.		
MPSVR SR	V časti 2 „Plnenie úloh zahraničnej politiky SR v kontexte nášho členstva v EÚ“ navrhujeme za názvami všetkých členských štátov EÚ uvádzať ich zaužívané skratky. V predloženom texte v časti 2 za názvami niektorých členských štátov sú uvedené ich skratky, za názvami iných tieto skratky chýbajú.  	O	N	Skratky štátov boli použité len v prípadoch, kedy sa krajina v danej časti spomína opakovane v danej časti.		
	Navrhujeme doplniť správu o plnení úloh SR v rámci Medzinárodnej organizácie práce – MOP (ILO).	O	A	Doplnené.		
MS SR	Na str. 31 – 32 Správy v časti „Svetová zdravotnícka organizácia (WHO)“ navrhujeme doplniť text o konaní Výročnej konferencie a pracovného stretnutia krajín siete projektu WHO „Zdravie vo väzenských zariadeniach“, ktoré organizovalo Ministerstvo spravodlivosti SR na Slovensku v dňoch 18. – 20. októbra 2007 (Správu o konaní tejto konferencie pripájame).	O	A	Doplnené nasledovne:
MS SR zorganizovalo 18.-20.10.2007 výročnú konferenciu a pracovné stretnutie krajín WHO „Zdravie vo väzenských zariadeniach“, na ktorom sa experti z 31 krajín Európy a Ázie venovali otázkam medzinárodnej spolupráce najmä v oblasti duševného zdravia a ochrany ľudských práv vo väzenských zariadeniach. 		
	Na str. 39 Správy navrhujeme doplniť piaty odsek: „V rámci šírenia medzinárodného humanitárneho práva v Slovenskej republike zástupca Ministerstva spravodlivosti SR vo Výbore pre medzinárodné humanitárne právo (Mgr. Mgr. Branislav Kadlečík) v spolupráci s poradcom generálneho sekretára Slovenského Červeného kríža a ministra zahraničných vecí SR (J.E. JUDr. Ing. Juraj Králik, CSc.) ako spoluautori vypracovali Štúdiu o implementácii medzinárodného humanitárneho práva na Slovensku v anglickom jazyku (zaslaná Regionálnej delegácie Medzinárodného výboru Červeného kríža so sídlom v Budapešti) a v slovenskom  jazyku (jej uverejnenie formou knižnej publikácie je plánované v I. polroku 2008)“.	O	A	V rámci šírenia medzinárodného humanitárneho práva v SR zástupca MS SR vo Výbore pre medzinárodné humanitárne právo v spolupráci s poradcom generálneho sekretára Slovenského Červeného kríža a ministra zahraničných vecí SR vypracovali Štúdiu o implementácii medzinárodného humanitárneho práva na Slovensku v slovenskom  a anglickom jazyku.		
	Na str. 56 Správy dávame na zváženie vypustenie 2., 3., 4., 5., 6. odseku. Taktiež dávame na zváženie vypustenie štvrtej vety v siedmom odseku.	O	C	Vypustené boli odseky 2 a 6 a text ostatných bol skrátený a spojený do jedného odseku. Siedmy odsek zostal zachovaný v pôvodnej podobe.		
	Na str. 68 navrhujeme doplniť Ruskú federáciu o návštevu podpredsedu vlády a ministra spravodlivosti SR p. Š. Harabina a p. štátneho tajomníka MS SR p. D. Hudáka v Ruskej federácii (Správa zo ZPC je pripojená)	O	A	Doplnené v tabuľkovom prehľade stykových aktivít.		
MŠ SR	V časti 9, strana 46, odsek Rozvojové vzdelávanie, navrhujem zmeniť názov na „Poskytovanie rozvojovej pomoci v oblasti vzdelávania“ s nasledujúcim textom: 
    MZV SR v spolupráci s MŠ SR pokračovalo v plnení úloh vyplývajúcich z uznesenia vlády SR č. 1096/2006, ktoré sa týkali poskytovania štipendií vlády SR uchádzačom z rozvojových krajín v zmysle stanovených priorít MZV SR v oblasti poskytovania Oficiálnej rozvojovej pomoci SR, kde bolo v roku 2007 pridelených 48 vládnych štipendií uchádzačom z rozvojových krajín. 
V nadväznosti na uvedené uznesenie MZV SR a MŠ SR v roku 2007 pokračovalo v realizácii dlhodobých projektov rozvojového vzdelávania na území SR v spolupráci s Platformou mimovládnych rozvojových organizácií. Cieľom projektu je začleniť problematiku rozvojovej pomoci do vzdelávacieho systému slovenského školstva na základnom stupni, budovať ľudské zdroje pre rozvojovú spoluprácu a formovať verejnú mienku vybraných cieľových skupín.
V roku 2007 pokračoval aj úspešný projekt Slovenčina ako cudzí jazyk, ktorý realizuje UK Bratislava. Hlavným inovačným zámerom projektu je tvorba programu dištančnej formy výučby slovenčiny ako cudzieho jazyka, ktorá reaguje na rozšírené podmienky vzdelávania a využíva nové informačné a komunikačné technológie.	O	C	Názov odseku bol upravený na „Vzdelávanie v oblasti rozvojovej spolupráce“ a v prvej časti kapitoly, str. 46 bol text doplnený: V súlade s prioritami oficiálnej rozvojovej pomoci SR pokračovali MZV a MŠ SR v plnení úloh vyplývajúcich z uznesenia vlády SR č. 1096/2006, ktoré sa týkali poskytovania štipendií vlády SR uchádzačom z rozvojových krajín. V r. 2007 bolo takýmto uchádzačom pridelených 48 vládnych štipendií.
		
	Doplniť a upresniť stykové aktivity ministra a štátnych tajomníkov	O	A	Doplnené.		
MV SR	Do pôvodného textu na str. 12, 4. ods., 8. riadok (podnadpis: Schengenská spolupráca) navrhujeme doplniť tento text:
Realizácia úloh „Akčného plánu pre zabezpečenie vstupu SR do schengenského priestoru” bola koordinovaná a monitorovaná schengenským splnomocnencom, ktorý v súlade so štatútom schváleným vládou SR pôsobí na MV SR. Poradnými orgánmi schengenského splnomocnenca sú medzirezortná skupina a pracovné skupiny pre jednotlivé oblasti schengenskej spolupráce a ďalšie poradné orgány.
Najväčší pokrok SR dosiahla v rámci budovania systému technickej a fyzickej ochrany štátnej hranice SR s Ukrajinou, v niektorých aspektoch sa dokonca dostala do pozície tvorcu nových parametrov tzv. „najlepšej praxe“. Do prevádzky bol odovzdaný novovybudovaný cestný hraničný priechod Vyšné Nemecké – Užhorod. Od 1. mája 2007 sa realizuje ochrana štátnej hranice SR z novovybudovaného objektu riaditeľstva hraničnej polície Sobrance, na ktoré sú napojené všetky oddelenia hraničnej kontroly. Na hraničných priechodoch je v prevádzke slovenský systém RALEN detekujúci ukryté osoby na základe magnetického poľa človeka. V oblasti SIS a národnej ústredne SIRENE má SR veľmi dobre premyslenú a vysoko vyvinutú infraštruktúru informačných technológií a veľmi dobre vybavené a riadené výpočtové strediská. Centrálnu lustračnú konzolu používajú všetci koncoví užívatelia. V súlade s plánom postupného pripájania na Centrálnu lustračnú konzolu na rôznych úrovniach v rámci MV SR bol operačným strediskám PZ a hraničnej polícii udelený prístup. Od decembra 2007 je zabezpečený priamy prístup do Centrálnej lustračnej konzoly pre účely dotazovania sa. V oblasti ochrany vzdušných hraníc boli na letiskách M. R. Štefánika Bratislava, Košice a Poprad – Tatry zrealizované rekonštrukčné práce za účelom dobudovania infraštruktúry podľa schengenských odporúčaní a štandardov, nainštalovaný nový kamerový monitorovací systém, sprevádzkovaný informačný systém odhalených falošných a pozmenených cestovných dokladov – nadnárodné FADO  a bola vybudovaná nová hlasová a dátová komunikačná infraštruktúra. Od 1. septembra 2007 bola na všetkých troch letiskách spustená Centrálna lustračná konzola, ktorá okrem lustrácie v národných policajných informačných systémoch zabezpečuje aj lustráciu v SIS.	O	C	Text bol doplnený nasledovne:
Najväčší pokrok SR dosiahla v rámci budovania systému technickej a fyzickej ochrany štátnej hranice SR s Ukrajinou, v niektorých aspektoch sa dokonca dostala do pozície tvorcu nových parametrov. Do prevádzky bol odovzdaný novovybudovaný cestný hraničný priechod Vyšné Nemecké – Užhorod a na hraničných priechodoch bol spustený do prevádzky slovenský systém RALEN. V oblasti ochrany vzdušných hraníc boli na letiskách v Bratislave, Košiciach a Poprade zrealizované rekonštrukčné práce za účelom dobudovania infraštruktúry podľa schengenských odporúčaní a štandardov.
		
	Do pôvodného textu na 16. str., po 3. ods.; pred nadpisom „2.6. Európska susedská spolupráca (2.5. Spoločná zahraničná a bezpečnostná politika EÚ a Európska bezpečnostná a obranná politika – účasť SR na posilňovaní EÚ ako globálneho aktéra) navrhujeme doplniť tento text:
“V kontexte hodnotenia zahraničnej politiky v uplynulom roku pozitívne hodnotíme oblasť zabezpečovania vzájomne vymieňaných utajovaných skutočností prostredníctvom systému registrov v zmysle bezpečnostných dohôd multilaterálneho charakteru s EÚ a NATO. Podobne kladne môžeme hodnotiť túto oblasť i na bilaterálnej úrovni, jednak s členskými krajinami EÚ a NATO, ale aj s ďalšími štátmi napr. Ukrajina, Rusko. Tradične najintenzívnejšia spolupráca v tejto oblasti je s Českou republikou”.	O	C	Text bol doplnený nasledovne:
V uplynulom roku pokračovala dobrá spolupráca pri vzájomnej výmene utajovaných skutočností prostredníctvom systému registrov v zmysle bezpečnostných dohôd multilaterálneho charakteru s EÚ a NATO a  na bilaterálnej úrovni s ich jednotlivými ČK. Tradične najintenzívnejšia spolupráca v tejto oblasti bola s Českou republikou, ale kvalitná bola taktiež s ďalšími štátmi, napr. Ukrajinou a Ruskom. 		
	Pôvodný text na 37. str., 1. ods. (5.3. Regionálna a cezhraničná spolupráca) navrhujeme nahradiť týmto textom:
Medzivládna slovensko-maďarská zmiešaná komisia pre cezhraničnú spoluprácu sa v roku 2007 zišla dvakrát. Na svojich zasadnutiach sa okrem iného zaoberala situáciou na spoločnej slovensko-maďarskej štátnej hranici súvisiacou so zriadením spoločných kontaktných pracovísk na cestných hraničných priechodoch, hodnotením a perspektívami spolupráce slovenských a maďarských miestnych a regionálnych samospráv, otázkami súvisiacimi s obnovou dopravnej infraštruktúry (mosty na hraničných riekach), ako aj hodnotením plnenia úloh vyplývajúcich z dokumentu prerokovaného na úrovni oboch vlád „Spoločná minulosť, spoločná budúcnosť – v zrkadle spoločných projektov“. V súvislosti s výstavbou tepelnej elektrárne v Trebišove sa komisia zaoberala otázkou možného cezhraničného znečistenia a jeho prípadného dopadu na prírodné danosti Tokajskej vinohradníckej oblasti. 
	Slovensko-ukrajinská medzivládna komisia pre cezhraničnú spoluprácu v roku 2007 rokovala dvakrát. Komisia konštatovala zásadné zlepšenie infraštruktúry, postupov a vybavovania na hraničných priechodoch. Zároveň poukázala na problémy súvisiace s vízovým režimom v kontexte so vstupom Slovenskej republiky do Schengenského priestoru, výstavbou dopravnej infraštruktúry, ako aj  technickým vybavením, ktoré zjednoduší pohyb osôb, tovarov a služieb, zaoberala sa tiež stavom prípravy dohody medzi SR a Ukrajinou o spoločnej hraničnej a colnej kontrole, ďalej perspektívami rozvoja v medzinárodnej železničnej nákladnej doprave medzi SR a Ukrajinou. Na žiadosť ukrajinskej strany sa urýchli rokovací proces o Zmluve medzi SR a Ukrajinou o malom pohraničnom styku. Komisia pozitívne hodnotila prijaté opatrenia na Ukrajine, ktorými sa predchádza havarijným znečisteniam zmierňujúcim dosahy zvýšených hladín vodných tokov počas povodní na spoločných úsekoch štátnej hranice.
	Slovensko-poľská medzivládna komisia pre cezhraničnú spoluprácu sa zaoberala problematikou spolupráce liečebných kúpeľov, otázkami poskytovania služieb malých a stredných podnikateľov, spoluprácou základných a stredných škôl i európskymi službami zamestnanosti na slovensko-poľskom pohraničí. Komisia zároveň konštatovala nedostatočný rozvoj cestnej a železničnej infraštruktúry, ktorý je podmienkou ďalšieho rozvoja hospodárskej spolupráce, obchodnej výmeny a rozvoja cestovného ruchu. Vyzvala Prešovský samosprávny kraj a Podkarpatské vojvodstvo venovať zvýšenú pozornosť železničným priechodom a modernizácii regionálnych železničných tratí. Komisia zároveň konštatovala, že realizáciou spoločných projektov založených na spolupráci a partnerstve v rámci Interregu IIIA sa výrazne napomohlo susedskej cezhraničnej spolupráci.
Na zasadnutí Slovensko-českej medzivládnej komisie pre cezhraničnú spoluprácu boli prerokované možnosti urýchlenia budovania dopravnej, cestnej a železničnej infraštruktúry v slovensko-českej hraničnej oblasti – prepojenie púchovského a zlínskeho regiónu a prepojenie žilinského a ostravského regiónu. Komisia zhodnotila implementáciu Operačného programu cezhraničnej spolupráce Iniciatívy Spoločenstva Interreg IIIA SR–ČR 2004-2006 a stav  schvaľovacieho procesu Operačného programu cezhraničnej spolupráce SR-ČR 2007 – 2013. Komisia prerokovala aj stav rozpracovanej Urbanistickej štúdie slovensko-českého prihraničného územia, ktorá sa má dopracovať do konca roku 2008. 
S Rakúskou republikou sa cezhraničná spolupráca rozvíja medzi samosprávami a samosprávnymi krajmi v súlade s Rámcovou zmluvou medzi SR a Rakúskou republikou o cezhraničnej spolupráci medzi územnými celkami alebo orgánmi.	O	A	Doplnené, skrátené.		
	Na str. 13, ods. 1, 2. riadok doplniť text „...na ochranu osobných údajov“	O	A	Doplnené.		
MVaRR SR	Doplniť stykové aktivity ministra a štátnych tajomníkov 	O	A	Doplnené.		
ÚJD SR	V Hlave 3., bod 3.5. odporúčame za 3 odsek, vsunúť nový odsek tohto
znenia:
      V Organizácii Zmluvy o všeobecnom zákaze jadrových skúšok (CTBTO) boli v roku 2007 zabezpečované úlohy vyplývajúce predovšetkým z plenárnych zasadnutí Prípravnej komisie Organizácie zmluvy a z rokovaní jej pracovných skupín. Po odbornej stránke sa SR aktívne zapájala do procesu prerokovávania operačného manuálu pre inšpekcie na mieste a do tvorby ďalších technických dokumentov.	O	A	Doplnené.		
	V Hlave 4., bod 4.4. v  čl. Medzinárodná agentúra pre atómovú energiu (MAAE) odporúčame v závere doplniť o nový odsek tohto znenia:
SR pôsobila vo viacerých odborných výboroch MAAE, ako výbor pre radiačné bezpečnostné štandardy (RASSC), výbor pre jadrové bezpečnostné štandardy (NUSSC), výbor pre bezpečnostné štandardy rádioaktívnych odpadov(WASSC) a iné.	O	A	Doplnené.		
	V Hlave 10. odporúčame v závere doplniť o nový odsek tohto znenia: Experti SR sa aktívne zapájali do činnosti jednotlivých výborov, pracovných a expertných skupín Agentúry pre jadrovú energiu pri OECD  (OECD/NEA). Experti SR spracovali rad dokumentov, ktoré slúžia ako podkladové materiály pre vyhodnotenia a odborné publikácie OECD/NEA.	O	A	Doplnené.		
ÚSŽZ SR	Bod 7.3. Spolupráca so Slovákmi žijúcimi v zahraničí, str. 40, ods. 2  - text navrhujeme opraviť nasledovne:  MZV SR v priebehu druhej polovice r. 2007 začalo spolupracovať na príprave Koncepcie štátnej politiky starostlivosti o Slovákov žijúcich v zahraničí do roku 2015, gestorom ktorej je Úrad pre Slovákov žijúcich v zahraničí.	O	A	Zapracované.		
	Ďalej navrhujeme zo „Správy“ vyškrtnúť nasledovný text: Participovalo na vypracovaní Správy o starostlivosti o Slovákov žijúcich v zahraničí za r. 2006 a programe spolupráce na r. 2008, ako aj na príprave a organizácii podujatí organizovaných Úradom pre Slovákov žijúcich v zahraničí, akou bola napr. Stála konferencia Slovenská republika a Slováci žijúci v zahraničí. Pozn.: MZV SR sa nepodieľalo na príprave uvedenej stálej konferencie.	O	C	Odstránená informácia o participácii MZV na organizovaní Stálej konferencie.
		
	Str. 40, ods. 3 – navrhujeme zmeniť formuláciu vety:“...Konzulárne oddelenia našich ZÚ SR v zahraničí spolupracovali pri vybavovaní agendy žiadostí o osvedčenia Slovákov žijúcich v zahraničí“ a preformulovať ju nasledovne: Konzulárne oddelenia našich ZÚ SR prijímali žiadosti týkajúce sa vydávania osvedčení Slováka žijúceho v zahraničí a zasielali ich na Úrad pre Slovákov žijúcich v zahraničí, ktorý ich ďalej vybavoval.	O	N	Navrhovaný text by neadekvátne zúžil rozsah činnosti KO v danom procese. 		
	Do textu „Správy“ prosíme doplniť nasledovný text: Úrad pre Slovákov žijúcich v zahraničí vypracúval počas celého roka 2007 podklady – situačné správy a analýzy o postavení slovenských menšín a krajanských komunít v zahraničí v súvislosti s prípravou služobných ciest členov vlády do zahraničia.	O	A	Doplnené.		

Vysvetlivky k skratkám v tabuľke:
Z -	zásadná
O -	obyčajná  
A -	akceptovaná 
C -	čiastočne akceptovaná
N -	neakceptovaná